
Par likumprojektu “Grozījumi Aizsargjoslu likumā”

Biedrība “Latvijas Siltuma, gāzes un ūdens tehnoloģijas inženieru savienība” (turpmāk – LSGŪTIS) ir izvērtējusi likumprojektu "Grozījumi Aizsargjoslu likumā” (25-TA-2627), (turpmāk – Likumprojekts).
Likumprojektā paredzēts papildināt likumu ar 35.1. pantu, kurš nosaka, ka “Pilsētu un ciemu teritorijā ārējo pazemes inženiertīklu aizsargjoslās koku un krūmu audzēšana ir pieļaujama, saskaņojot ar inženiertīkla īpašnieku vai tiesisko valdītāju, vai bez saskaņošanas, ja koku un krūmu stādīšana un audzēšana notiek atbilstoši standartiem par koku un krūmu audzēšanu aizsargjoslās.”
LSGŪTIS ieskatā Likumprojekta 35.1. panta redakcija, kas attiecas uz koku un krūmu audzēšanas iespēju palielināšanu pazemes inženiertīklu aizsargjoslās, ir jāprecizē, dzēšot no piedāvātās redakciju teksta daļu “vai bez saskaņošanas”.
Piedāvājam 35.1.punktu precizētā redakcijā:
“Pilsētu un ciemu teritorijā ārējo pazemes inženiertīklu aizsargjoslās koku un krūmu audzēšana ir pieļaujama, tikai saskaņojot ar inženiertīkla īpašnieku vai tiesisko valdītāju, ja koku un krūmu stādīšana un audzēšana notiek atbilstoši Latvijas valsts  standartam par koku un krūmu audzēšanu inženiertīklu aizsargjoslās.“
Atzīmējams arī, ka šobrīd spēkā esošais Latvijas valsts standarts LVS 1094 “Inženiertīklu un kokaugu aizsardzība pilsētvidē” neatļauj koku un krūmu audzēšanu tieši virs inženiertīkliem, bet piedāvā risinājumus satuvinājumiem ar drošiem inženiertīklu un koku aizsardzības pasākumiem.

